Oct 28,2016
హిందీ అమలు ప్రశంసనీయం
నవతెలంగాణ, వాణిజ్య విభాగం: ప్రాంతీయంగా (రీజియన్‌-సి) వివిధ బ్యాంకుల్లో రాజ్‌ భాషా హిందీ అమలునకు తీసుకుంటున్న చర్యలు ప్రశంసనీయమని 'టౌన్‌ ఆఫిషియల్‌ లాంగ్వేజీ కమిటీ' (టొలిక్‌) బ్యాంకుల విభాగం చైర్మెన్‌, స్టేట్‌ బ్యాంక్‌ ఆఫ్‌ హైదరాబాద్‌ మేనేజింగ్‌ డైరెక్టర్‌ శాంతనూ ముఖర్జీ అన్నారు. గురువారం హైదరాబాద్‌లో నిర్వహించిన 63వ టొలిక్‌ సమావేశంలో ఆయన మాట్లాడుతూ రాజ భాషా అమలునకు మరింత కృషి చేయాలని సభ్యులకు సూచించారు. ఈ కార్యక్రమంలో ఆర్‌బీఐ హైదరాబాద్‌ రీజినల్‌ జనరల్‌ మేనేజర్‌ జోగి మేఘనాథ్‌, ఆంధ్రా బ్యాంకు జీఎం వీబీ గాడ్గిల్‌, నాబార్డు జీఎం బీఎన్‌ సత్య ప్రసాద్‌, ఎస్‌బీహెచ్‌ ఎండీ సుధీర్‌ ఠాకూర్‌ తదితరులు పాల్గొన్నారు. రాజ్‌ భాషా అమలుకు గాను రీజియన్‌-సిలో రాష్ట్రపతి ప్రణభ్‌ ముఖర్జీ నుంచి తమకు కీర్తి పురస్కారం దక్కిన విషయాన్ని శాంతను ముఖర్జీ ఈ సందర్భంగా గుర్తు చేశారు.
మీ స్నేహితులకు రికమెండ్ చెయ్యండి